
ΑΠΟΦΑΣΕΙ Σ 

Αριθ. 2/41182/Γ0041 (1) 

Σύσταση ομάδας ελέγχου για τη διενέργεια ελέγχου στο 
Ε.Π. Αλιείας ΚΑΝ(ΕΚ) 3699/93. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ - 
ΓΕΩΡΓΙΑΣ 

Έχοντας υπόψη: 

1. Τις διατάξεις: α) του άρθρου 6του Ν. 2187/94 «Ειδικό 
Συντονιστικό Όργανο Ελέγχου των προγραμμάτων που 


χρηματοδοτούνται από την Ε.Ε.», όπως τροποποιήθηκε 
με το άρθρο 17του Ν. 2592/98 (ΦΕΚ57Α/18.3.98). 

β) του Ν. 2081/92 «Ρύθμιση του θεσμού των Επιμελητη¬ 
ρίων κ.λπ. (Α' 154). 

γ) του Π.Δ. 393/94 «Συγκρότηση Αρμοδιότητας και κα¬ 
θορισμός της λειτουργίας του Ειδικού Συντονιστικού Ορ¬ 
γάνου Ελέγχου των προγραμμάτων που χρηματοδοτού¬ 
νται απάτην Ε.Ε.» (Α'219). 

2. Την αριθμ. 1039386/441/Α0006/21.4.2000 απόφαση 
ανάθεσης αρμοδιοτήτων του Υπουργού Οικονομικών 
στους Υφυπουργούς Οικονομικών. 

3. Την κοινή απόφαση των Υπουργών Εθνικής Οικονο¬ 
μίας και Οικονομικών αριθμ. 2076149/10990/27.10.1997 
«Καθορισμός αποζημίωσης του Ειδικού Συντονιστικού 
Οργάνου Ελέγχου και των Ομάδων Ελέγχου των Προ¬ 
γραμμάτων που χρηματοδοτούνται από την Ευρωπαϊκή 
Ένωση» (ΦΕΚ 993Β/7.11.97). 

4. Την αριθμ. 47/28.3.2000 απόφαση του Ε.Σ.Ο.Ε. για τη 
διενέργεια ελέγχου στο Ε.Π. Αλιείας ΚΑΝ(ΕΚ) 3699/93. 

5. Το έγγραφο με αριθμό 281545/14.4.2000 της Δ/νσης 
Υδατ/γειών και Εσωτ. Υδάτωντου Υπουργείου Γεωργίας. 

6. Την απόφαση Ε(96) 482/24.4.96 που αφοράτην έγκρι¬ 
ση του Πολυταμειακού Επιχειρησιακού Προγράμματος 
Τεχνικής Βοήθειας και την αριθμ. 8287/7.3.97 απόφαση 
του Υφ. Εθνικής Οικονομίας. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη για αμοιβή των ελεγκτών, η 
οποία βαρύνει τον ΚΑΕ 0515 φορέα 140 του Υπουργείου 
Οικονομικών, ενώ οι δαπάνες μετακίνησης και διαμονής 
θα βαρύνουν τις πιστώσεις του Ε.Π. Τεχνικής Βοήθειας 
Κ.Π.Σ. και η ημερήσια αποζημίωση θα βαρύνει την από 
12.6.96 σύμβαση. 

8. Την αριθμ. 25102/ΔΕΦΕ 13 93/12.6.96 απόφαση του 
Υπ. Εθνικής Οικονομίας. 

9. Την ανάγκη ουσιαστικού ελέγχου στο Ε.Π. Αλιείας 
ΚΑΝ (ΕΚ) 3699/93 στα πλαίσια ελέγχου των προγραμμά¬ 
των που χρηματοδοτούνται από την Ευρ. Ένωση, σύμφω¬ 
να με τις διατάξεις του Καν. 2064/97, με τη συμμετοχή 
υπαλλήλων του ΥΠΕΘΟ, σύμφωνα με την παρ. 5 του άρ¬ 
θρου 2 του Π.Δ. 393/94. 

10. Το πρόγραμμα ελέγχων 2000 του ΕΣΟΕ. 

11. Τηναρ. 16326/Δ10Ε/318/20.4.2000 κοινή απόφαση 
του Πρωθυπουργού και του Υπουργού Εθνικής Οικονο¬ 
μίας για την ανάθεση αρμοδιοτήτων, αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Συνιστούμε Ελεγκτική Ομάδα για τη διενέργεια ου¬ 
σιαστικού ελέγχου στο Ε.Π. Αλιείας ΚΑΝ(ΕΚ) 3699/93 και 
ορίζουμε ως μέλη της ομάδας τους εξής : 
α. Αντωνίου Λαμπρινή, Υπάλληλο του Γ.Λ.Κ. (Δ41) 
β. Κωνσταντακοπούλου Μαρία, Υπάλληλο του Υπ. Γε¬ 
ωργίας (Δ/νση Υδατ/γειών και Εσ. Υδάτων) 
γ. Αρμάο Παντελή, Υπάλληλο του Υπ. Εθν.Οικ. (Δ/νση 
Περιφ. Πολιτικής) 

2.0 έλεγχος θα διενεργηθεί στους Νομούς Εύβοιας και 
Φθιώτιδας και συγκεκριμένα θα ελεγχθούν τα Τμήματα 
Αλιείας των ανωτέρω Νομών και οι φορείς που αναφέρο- 
νται στο υπό στοιχείο 5 του προοιμίου έγγραφο του Υπ. 
Γεωργίας, οι οποίοι υλοποίησαν επενδυτικά σχέδια στα 
πλαίσια του Ε.Π. Αλιείας ΚΑΝ(ΕΚ) 3699/93. 

3. Έργο της Ελεγκτικής Ομάδας είναι η διενέργεια ελέγχου 
στο παραπάνω αναφερόμενο πρόγραμμα και συγκεκριμένα: 

α) η διαπίστωση της ορθής υλοποίησης των επί μέρους 
ενεργειών σύμφωνα με τις Εθνικές και Κοινοτικές διατά¬ 
ξεις και της ύπαρξης επαρκούς διαδρομής ελέγχου. 

β) η πληρότητα και η νομιμότητα των δικαιολογητικών 
και λοιπών παραστατικών στοιχείων πληρωμών που έγι¬ 
ναν από τους ανωτέρω φορείς και 
γ) η επιτόπια εξακρίβωση της υλοποίησης του φυσικού 
αντικειμένου των ελεγχομένων σχεδίων. 

4. Τα παραστατικά στοιχεία και δικαιολογητικά που θα 
τίθενται υπόψη της ομάδας θα ακυρώνονται σύμφωνα με 
τοντρόπο που αναφέρεται στην αριθμ. 7/6.2.96 απόφαση 
του Ε.Σ.Ο.Ε. 

5. Ο έλεγχος μαζί με τις ημέρες μετακίνησης θα διαρκέ¬ 
σει από 26.6.2000 μέχρι και 30.6.2000. 

6. Μετά το πέρας του ελέγχου θα συνταχθεί έκθεση με 
τα αποτελέσματα ελέγχου που θα υποβληθεί στο Ε.Σ.Ο.Ε. 
για μελέτη και επεξεργασία. 

7. Στα μέλη της Ελεγκτικής Ομάδας θα καταβληθεί η 
προβλεπόμενη από την υπό στοιχείο 3 του προοιμίου 
απόφαση αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Μάΐου 2000 

οι ΥΠΟΥΡΓΟΙ 

ΥΦΥΠ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

X. ΠΑΧΤΑΣ Γ. ΔΡΥΣ 

ΓΕΩΡΓΙΑΣ 

Γ. ΑΝΩΜΕΡΙΤΗΣ 
-♦- 

Αριθ. 23580 ( 2 ) 

Επέκταση πληρωμής μερισμάτων μέσω τραπεζών στους 
μερισματούχουςτου ΜΤΠΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

Α) Το άρθρο 1 παρ. 5 του Ν. 2303/95 «Περί πληρωμής 
αποδοχών υπαλλήλων μέσω Τραπεζικού Συστήματος». 

Β) Την αριθ. 2020401/2513/0022/26.3.97 απόφαση του 
Υπουργού Οικονομικών στο Γ.Λ. Κράτους «Περί καθορι¬ 
σμού των Τραπεζικών και Πιστωτικών Ιδρυμάτων που 
συμμετέχουν στο νέο σύστημα πληρωμής των αποδοχών 
των Υπαλλήλων του Υπουργείου Οικονομικών». 

Γ) Την από 2.4.1997 Σύμβαση του Ελληνικού Δημοσίου 
(Υπ. Οικονομικών) με την «ΔΙΑΤΡΑΠΕΖΙΚΑ ΣΥΣΤΗΜΑΤΑ 
ΑΈ.» και την Ένωση Ελληνικών Τραπεζών, όπως τροποποι¬ 
ήθηκε με την 30.12.1997 Σύμβαση πληρωμής αποδοχών. 


Δ) Τη μεαριθ.πρωτ. 1039386/441/Α0006/21.4.2000 κοινή, 
απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571 /Β/21.2000). 

Ε) Το άρθρο 19 του κεφαλαίου Α’ του Ν. 2592/98 για την 
επέκταση της πληρωμής των συνταξιούχων δημοσίου μέ¬ 
σω τραπεζικού συστήματος. 

ΣΤ) Το άρθρο 19 του Ν. 2386/96 (ΦΕΚ 43/Α) και το άρθρο 
12 του Ν. 2443/96 με το οποίο το ΜΤΠΥ είναι αποκεντρωμέ¬ 
νη δημόσια Υπηρεσία του Υπουργείου Οικονομικών. 

Ζ) Τα άρθρα 39 και 40 του Π.Δ. 422/81 «Περί δικαιώμα¬ 
τος μερίσματος και προϋποθέσεων κτήσεως δικαιώμα¬ 
τος μερίσματος. 

Η) Το αριθ. 17/25.4.2000 Πρακτικό του Διοικητικού Συμ¬ 
βουλίου του ΜΤΠΥ σχετικά με την επέκταση των μερι- 
σματούχων στο σύστημα πληρωμής μερισμάτων μέσω 
των τραπεζών, σύμφωνα με τον Ν. 2303/95. 

Θ) Την ανάγκη επέκτασης στο νέο σύστημα πληρωμής 
των μερισματούχωντου ΜΤΠΥ από 1.7.2000. 

I) Το γεγονός ότι με την απόφαση της ένταξης αυτής δεν 
προκαλείται κρατική επιβάρυνση για το έτος 2000 και για 
τα επόμενα έτη, πλέον της συμβατικής υποχρέωσης του 
Δημοσίου, με βάσειτις από 2.4.97 και 30.12.97 συμβάσεις 
του Ελληνικού Δημοσίου με την Ένωση Τραπεζών και τη 
«ΔΙΑΣ» (Διατραπεζικά Συστήματα) Α.Ε., αποφασίζουμε: 

1. Επεκτείνουμε το νέο σύστημα πληρωμής μερισμάτων 
μέσω Τραπεζών και στους μερισματούχουςτου ΜΤΠΥ. 

2. Η ισχύς της παρούσας αρχίζει από 1.7.2000 ημερο¬ 
μηνία έναρξης πληρωμής των μερισμάτων των μερισμα- 
τούχων ΜΤΠΥ μέσω Τραπεζικού συστήματος. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Αθήνα, 31 Μάΐου 2000 

Ο ΥΦΥΠΟΥΡΓΟΣ 

Γ. ΔΡΥΣ 
-♦- 

Αριθ. 2/21932/002 ( 3 ) 

Καθιέρωση υπερωριακής εργασίας υπαλλήλων της 
Δ/νσης Κρατικών Λαχείων του Υπ. Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν. 2081/92 και αντικατα- 
στάθηκε με το άρθρο 1 του Ν. 2469/97 (ΦΕΚ38Α). 

2. Τις διατάξεις του άρθρου 18 του Ν. 2470/97 όπως 
αντικαταστάθηκε με το άρθρο 15 του Ν. 2592/98. 

3. Την αριθ. 2/74260/0004/15.10.1999 απόφαση «Μετα¬ 
βίβαση εξουσίας υπογραφής σύμφωνα με το άρθρο 7 
παρ. 1 του Ν. 1943/91». 

4. Το αριθ. 1028717/400/0001/16.3.2000 έγγραφο της 
Δ1 Διοικητικού. 

5. Την ανάγκη καθιέρωσης υπερωριακής απασχόλησης 
της Δ/νσης κρατικών Λαχείων λόγω της φύσεως του αντι¬ 
κειμένου της υπηρεσίας όπως: παρακολούθηση εγγυητι¬ 
κών επιστολών, παρακολούθηση λογαριασμών Πρακτο¬ 
ρείων, διακίνηση γραμματίων λαχείων κ.λπ. 

6. Το γεγονός ότι από την απόφαση αυτή προκαλείται 
δαπάνη δεκαπέντε εκατομμυρίων (15.000.000) δραχμών 
η οποία θα βαρύνει τις πιστώσεις προϋπολογισμού εξό¬ 
δων της Διεύθυνσης Κρατικών Λαχείων στον ΚΑΕ 0511, 
αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας: 

α) Για εβδομήντα τρεις (73) υπαλλήλους της Δ/νσης 
Κρατικών Λαχείων και για τριάντα (30) ώρες τον μήνα για 
κάθε υπάλληλο για το χρονικό διάστημα από 1.2.2000 έως 
31.7.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 2000 

Ο Γ ενικός Γ ραμματέας 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2261/Β0011/1048468 (4) 

Προσδιορισμός Κρατικής Επιχορήγησης του Μοντσενι- 
γείου κληρ/τος που διαχειρίζεται ο Δήμος Κέρκυρας 
για το έτος 1999. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: α) της από 24.4.1840 διαθήκης της Ελ. 
Μοντσενίγου, β) του Νόμου ΑΦΔ/8.6.1887 (ΦΕΚ142) «πε¬ 
ρί συμβιβαστικής λύσεως των εκκρεμών διαφορών μετα¬ 
ξύ του Δημοσίου της εγχωρίου περιουσίας της νήσου 
Κέρκυρας και του Μοντσενιγείου Κληρ/τος» με τον οποίο 
το Δημόσιο ανέλαβε την υποχρέωση να καταβάλλει κάθε 
έτος στη Δημοτική Αρχή Κέρκυρας, θεματοφύλακα του 
Μοντσενιγείου κληρ/τος, το ποσό των 55.000 δρχ., γ) του 
324 Ν.Δ/τος «περί αναπροσαρμογής ενιαίων περιοδικών 
υποχρεώσεων Ελληνικού Δημοσίου», δ) της 5/16.1.97 
πράξης του Υπουργικού Συμβουλίου (ΦΕΚ 6/29.1.97 τ.Α’) 
για την «αναπροσαρμογή της ετήσιας κρατικής εισφοράς 
προς το Μοντσενίγειο κληρ/μα από 35.000 δρχ. σε 
1.000.000 δρχ. το χρόνο. 

2. Το άρθρο μόνο του Α.Ν. 585/1968 «περί καταργήσε- 
ως διατάξεων καθοριζουσών κατώτατα όρια επιχορηγή- 
σεως εκ του κρατικού προϋπολογισμού προς τα Νομικά 
Πρόσωπα Δημοσίου και Ιδιωτικού Δικαίου, Οργανισμούς 
και Ιδρύματα. 

3. Το γεγονός ότι στον Προϋπολογισμό εξόδωντου τρέ¬ 
χοντος έτους 2000 του Υπουργείου Οικονομικών και στον 
φορέα 23110 και κωδικό 2229 έχει αναγραφεί πίστωση 
1.000.000 δρχ. για επιχορήγηση του Μοντσενιγείου 
κληρ/τος που διαχειρίζεται ο Δήμος Κέρκυρας. 

4. Την 1043053/483/Α0006/9.5.2000 απόφαση του Υφυ¬ 
πουργού Οικονομικών με την οποία μεταβιβάστηκε η 
εξουσία υπογραφής «Με εντολή Υφυπουργού» στο Γενι¬ 
κό Γραμματέα του Υπουργείου Οικονομικών, (ΦΕΚ 622 
Β), αποφασίζουμε: 

Προσδιορίζουμε την, προς το Μοντσενίγειο Κληροδό¬ 
τημα που διαχειρίζεται ο Δήμος Κέρκυρας, ως θεματοφύ- 
λακας του κληρ/τος αυού, Κρατική επιχορήγηση για το 
έτος 1999 στο ποσό του 1.000.000 δρχ. σύμφωνα με την 
πράξη 5/16.1.1997 του Υπουργικού Συμβουλίου που δη¬ 
μοσιεύτηκε στο ΦΕΚ 6/29.1.1997 σε βάρος του Κρατικού 
Προϋπολογισμού έτους 2000. 

Η παρούσα να δημοσιευτεί στην Εφημερίδα της Κυβερ¬ 
νήσεως. 

Αθήνα, 24 Μάίου 2000 

Με εντολή Υπουργού 

Ο Γ ενικός Γ ραμματέας 
X. ΑΛΑΜΑΝΟΣ 


Αριθ. Δ13/Β/Φ9.6.10/7926 (5) 

Ορισμός Προέδρου, Αναπληρωτή Προέδρου και Μελών 
Δ.Σ. της Δημόσιας Επιχείρησης Ηλεκτρισμού (ΔΕΗ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1365/83 «Κοινωνικοποίηση των 
Επιχειρήσεων δημοσίου χαρακτήρα ή κοινής ωφέλειας». 

2. Την διάταξη του άρθρου 8 του Π.Δ. 57/85, «Δομή ρό¬ 
λος και τρόπος διοίκησης και λειτουργίας της κοινωνικο¬ 
ποιημένης Επιχείρησης “Δημόσια Επιχείρησης Ηλεκτρι¬ 
σμού”», όπως τροποποιήθηκε με την απόφαση 
29355/8.11.90. 

3. Τις από 17.5.2000 και 25.5.2000 παραιτήσεις του 
Προέδρου, του Αναπληρωτή Προέδρου και των Μελών 
του Δ.Σ. της Δημόσιας Επιχείρησης Ηλεκτρισμού (ΔΕΗ). 

4. Τα αποτελέσματα των εκλογών του Μάίου 2000, για 
την ανάδειξη των εκπροσώπων των εργαζομένων στα όρ¬ 
γανα διοίκησης της ΔΕΗ. 

5. Τις διατάξεις του Π.Δ. 27/96 (ΦΕΚ 19/Τα/1.2.96) «Συγ¬ 
χώνευση των Υπουργείων Τουρισμού, Βιομηχανίας, 
Ενέργειας και Τεχνολογίας και Εμπορίου στο Υπουργείο 
Ανάπτυξης». 

6. Την από 30.5.2000 έκθεση της Επιτροπής Δημοσίων 
Επιχειρήσεων και Οργανισμών Κοινής Ωφελείαςτης Βου¬ 
λής που αφορά την ακρόαση από τα μέλη της Επιτροπής 
του προτεινόμενου από τον Υπουργό Ανάπτυξης για διο¬ 
ρισμό στη θέση του Προέδρου του Δ.Σ. της Δημόσιας Επι¬ 
χείρησης Ηλεκτρισμού (ΔΕΗ), Δημητρίου Παπούλια, 
αποφασίζουμε: 

Α. Ορίζουμε ως εκπροσώπους του Κράτους στο Δ.Σ. 
της Δημόσιας Επιχείρησης Ηλεκτρισμού (ΔΕΗ) τους: 

1. Δημήτριο Παπούλια, Καθηγητή του Πανεπιστημίου 
Αθηνών, ως Πρόεδρο. 

2. Νέζη Στέργιο, Χημικό Μηχανικό, ως Αναπληρωτή 
Πρόεδρο. 

3. Αγγελάκη Νικόλαο, τ. Αρεοπαγίτη, ως Μέλος. 

4. Βουγιούκα Ελευθέριο, Οικονομολόγο - Ενεργειακό 
Εμπειρογνώμονα, ως Μέλος. 

5. Τήνιο Πλάτωνα, Οικονομολόγο, ως Μέλος. 

6. Τραπεζάνογλου Βασίλη, Τραπεζικό, ως Μέλος. 

7. Τσαμαδού Ελένη, Δικηγόρο, ως Μέλος. 

8. Κυριαζή Δημήτρη, Πολιτικό Μηχανικό, ως Μέλος. 

Η θητεία των οριζομένων με την απόφαση αυτή, είναι 
για το υπόλοιπο της θητείας των παραιτηθέντων, ήτοι μέ¬ 
χρι τη 12.7.2001. 

Β. Ορίζουμε ως μέλη του Διοικητικού Συμβουλίου της 
Δημόσιας Επιχείρησης Ηλεκτρισμού, Εκπροσώπους των 
εργαζομένων οι οποίοι ανακηρύχθηκαν επιτυχόντες στις 
εκλογές του Μάίου 2000, σύμφωνα με το υπ’ αριθ. 
14/3.6.2000 Πρακτικό της Κεντρικής Εφορευτικής Επι¬ 
τροπής, τους: 

1. Ματσαρίδη Αθανάσιο, με αναπληρώτρια την Μάρη - 
Δρογκάρη Χαρίκλεια. 

2. Αβραμίδη Βασίλειο, με αναπληρωτή τον Έξαρχο Νι¬ 
κόλαο. 

3. Σουάνη Μαρία, με αναπληρωτή τον Ιωαννίδη Δημή- 
τριο. 

Η θητεία των αιρετών αυτών μελών είναι τριετής. 

Η απόφαση αυτή δεν δημιουργεί δαπάνη πέραν, της 
ήδη εγκεκριμένης και υφισταμένης στον προϋπολογισμό 
της ΔΕΗ. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιουνίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΑΝΑΠΤΥΞΗΣ 

ΓΙΑΝΝΟΣ ΠΑΠΑΝΤΩΝΙΟΥ ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. Β3-117 (6) 

Εξουσιοδότηση για υπογραφή εγγράφων στο Γενικό Διευ¬ 
θυντή Διοικητικής Υποστήριξης, το Διευθυντή Οικονομι¬ 
κού και τον Προϊστάμενο του Τμήματος Ειδικών Λογα¬ 
ριασμών της Διεύθυνσης Οικονομικού της Γενικής 
Γραμματείας Εμπορίου του Υπουργείου Ανάπτυξης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις όπως αυτές ισχύουν: 

α) Των άρθρων 23, 25 και 29 του Ν. 1558/85 «Κυβέρνη¬ 
ση και Κυβερνητικά Όργανα».(Α’ 137). 

β) Του Π.Δ. 397/88 «Οργανισμός του Υπουργείου Εμπο¬ 
ρίου» όπως τροποποιήθηκε μεταγενέστερα και ισχύει (Α' 
185). 

γ) Του Π.Δ. 27/1.2.96 «Συγχώνευση των Υπουργείων 
Τουρισμού, Βιομηχανίας, Ενέργειας και Τεχνολογίας και 
Εμπορίου στο Υπουργείο Ανάπτυξης.(Α' 19). 

δ) Του Π.Δ. 59/1996 «Σύσταση Γενικής Γραμματείας 
Εμπορίου στο Υπουργείο Ανάπτυξης και καθορισμός των 
αρμοδιοτήτων της (Α' 51). 

ε) Του άρθρου 27του Ν. 2081/1992 (ΑΊ 54) μετο οποίο 
προστέθηκε άρθρο 29Αστον Ν. 1558/1985 . 

2. Το γεγονός ότι από την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Εξουσιοδοτούμε το Γενικό Διευθυντή Διοικητικής 
Υποστήριξης, το Διευθυντή της Διεύθυνσης Οικονομι¬ 
κού και τον Προϊστάμενο του Τμήματος Ειδικών Λογα¬ 
ριασμών της Δ/νσης Οικονομικού να υπογράφουν στα 
πλαίσια των αρμοδιοτήτων της μονάδας που προίστα- 
νται αποφάσεις, πράξεις, εντολές και λοιπά έγγραφα ως 
κατωτέρω: 

Άρθρο 1 

Γ ενικός Διευθυντής Διοικητικής Υποστήριξης 

1. Αποφάσεις για την διάθεση των εσόδων του 
λογ/σμού Μέτρων και Σταθμών. 

2. Αποφάσεις για την έγκριση δαπανών μετακινήσεων 
και υπερωριών του προσωπικού της ΓΓΕ σε βάρος του λο¬ 
γαριασμού Μέτρων και Σταθμών για ποσά από 2.000.001 
δρχ.καιάνω. 

Άρθρο 2 

Τμήμα Ειδικών Λογαριασμών Δ/νσης Οικονομικού 

Α. Προϊστάμενος Διεύθυνσης 

1. Αποφάσεις για έγκριση δαπανών μετακινήσεων και 
υπερωριών του προσωπικού της ΓΓΕ, σε βάρος του λο¬ 
γαριασμού Μέτρων και Σταθμών για ποσά μέχρι 
2.000.000 δρχ. 

2. Εντολές για ανάληψη από την Εθνική Τράπεζα Ελλά¬ 
δος χρηματικών ποσών σε βάρος του λογαριασμού Μέ¬ 
τρων και Σταθμών, σε εκτέλεση σχετικών εγκριτικών απο¬ 
φάσεων. 

Β. Προϊστάμενος Τμήματος. 


1. Έγγραφα σε άλλες Διευθύνσεις του Υπουργείου και 
άλλες Υπηρεσίες, που παρέχουν πληροφορίες. 

2. Διαβιβαστικά και υπομνηστικά στα οποία παρέχονται, 
ζητούνται ή διακινούνται πληροφορίες. 

3. Πράξεις με τις οποίες τοποθετούνται έγγραφα στο 
αρχείο. 

Άρθρο 3 

Γ ενικές Διατάξεις 

1. Για την παρακολούθηση των γενικών κατευθύνσεων 
και εντολών, πράξεις, έγγραφα ή αποφάσεις που υπο¬ 
γράφονται από τον Γενικό Γραμματέα Εμπορίου και από 
κάθε άλλο υπηρεσιακό όργανο του Υπουργείου που απει¬ 
κονίζουν γενικά την πολιτική δραστηριότητα του Υπουρ¬ 
γείου, κοινοποιούνται σε αντίγραφο στα γραφεία του 
Υπουργού, Γενικού Γ ραμματέα Εμπορίου και των Γενικών 
Διευθυντών. 

2. Οι Προϊστάμενοι της Διευθύνσεως και του Τμήματος 
προσυπογράφουντα έγγραφα που υπογράφονται από τα 
υπερκείμενα αυτών όργανα. 

3. Όλα τα έγγραφα που υπογράφει ο Υπουργός προσυ¬ 
πογράφονται από τον Γενικό Γραμματέα Εμπορίου, σε 
περίπτωση που η θέση του Γενικού Γ ραμματέα είναι κενή 
ή αυτός κωλύεται ή απουσιάζει, τα έγγραφα δεν χρειάζο¬ 
νται προσυπογραφή. 

4. Όταν κωλύεται, απουσιάζει ή λείπει ο Γενικός Διευ¬ 
θυντής όλα τα έγγραφα της αρμοδιότητας του υπογρά¬ 
φονται από άλλο Γενικό Διευθυντή που ορίζεται για το 
σκοπό αυτό και σε περίπτωση που και αυτός κωλύεται, 
απουσιάζει ή λείπει υπογράφονται από τον Γ ενικό Γ ραμ¬ 
ματέα Εμπορίου. 

5. Σε περίπτωση απουσίας ή κωλύματος οργάνου που 
εξουσιοδοτείται με την απόφαση αυτή να υπογράφει η 
εξουσιοδότηση ισχύει για το νόμιμο αναπληρωτή του. 

Η απόφαση αυτή να δημοσιευθεί στην Εφημερίδα της 
Κυβερνήσεως, σύμφωνα με τις διατάξεις του άρθρου 29 
τουΝ. 1558/85 (Α'137). 

Αθήνα, 31 Μάΐου 2000 

Ο ΥΠΟΥΡΓΟΣ 

ΝΙΚΟΛΑΟΣ ΧΡΙΣΤΟΔΟΥΛΑΚΗΣ 
-♦- 

Αριθ. Κ3-2617 ( 7 ) 

Ορισμός συμπληρωματικών μελών Επιτροπής εξετάσε¬ 
ων αναλογιστών. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α) Του Ν. 1558/85 «Κυβέρνηση και Κυβερνητικά Όργα¬ 
να». 

β) Του Π.Δ. 397/88 «Οργανισμός Υπουργείου Εμπορί¬ 
ου», όπως τροποποιήθηκε μεταγενέστερα και ισχύει». 

γ) Του Π.Δ. 27/96 «Συγχώνευση των Υπουργείων Τουρι¬ 
σμού, Βιομηχανίας - Ενέργειας και Τεχνολογίας και Εμπο¬ 
ρίου». 

δ) Του Π.Δ. 59/1996 «Σύσταση Γεν. Γραμματείας Εμπο¬ 
ρίου στο Υπουργείο Ανάπτυξης και καθορισμός των αρ¬ 
μοδιοτήτων της». 

ε) Του Π.Δ. 56/85, σχετικά με «Απαιτούμενα προσόντα 
για την χορήγηση άδειας άσκησης επαγγέλματος αναλο- 
γιστή ασφαλιστικών επιχειρήσεων ( ΦΕΚ 21/Α/21.2.85), 

όπως τροποποιήθηκε και συμπληρώθηκε με το Π.Δ. 
314/21.12.1999 (ΦΕΚ 301 /Α/30.12.1999) και ειδικότερα το 
άρθρο το άρθρο 5α, παρ. 2 αυτού. 

2. Την αριθμ. 303/5.5.2000 (ΦΕΚ 595/Β/2000) απόφαση 
του Πρωθυπουργού και του Υπουργού Ανάπτυξης, σχετι¬ 
κά με «Ανάθεση αρμοδιοτήτων στους Υφυπουργούς Ανά¬ 
πτυξης...». 

3. Το με ημερομηνία 10.4.2000 έγγραφο της Ένωσης 
Αναλογιστών Ελλάδος, σχετικά με «Συμπληρωματικά μέ¬ 
λη Επιτροπής των αναλογιστικών εξετάσεων». 

4. Την από 24.4.2000 πρόταση της Επιτροπής των ανα- 
λογιστικών εξετάσεων, αποφασίζουμε: 

Αποδεχόμαστε την από 24.4.2000 πρόταση της Επιτρο¬ 
πής των αναλογιστικών εξετάσεων και ορίζουμε ως συ¬ 
μπληρωματικά μέλη της Επιτροπής των αναλογιστικών 
εξετάσεων για την απόκτηση της άδειας άσκησης επαγ¬ 
γέλματος αναλογιστή ασφαλιστικών επιχειρήσεων, για 
την περίοδο Ιουνίου 2000, τους παρακάτω αναλογιστές - 
μέλη της Ένωσης Αναλογιστών Ελλάδος: 

α) τον Κων/νο Κουτσόπουλο, με αναπληρωτή αυτού το 
Δρέλλα Ηλία, και β) το Γεώργιο Μαμουλάκη, με αναπλη¬ 
ρωτή αυτού τον Ηλία Αποστόλου. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 29 Μάίου 2000 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 
-♦- 

Αριθ. Α4/333 (3) 

Τακτικές εκπτώσεις. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Π.Δ. 397/88 «Οργανισμός του 
Υπουργείου Εμπορίου», όπως τροποποιήθηκε και ισχύει. 

2. Τις διατάξεις του άρθρου 10 του ν. 2741/99 « Ενιαίος 
Φορέας Ελέγχου Τροφίμων, άλλες ρυθμίσεις θεμάτων 
αρμοδιότητας του Υπουργείου Ανάπτυξης και λοιπές δια¬ 
τάξεις» (ΦΕΚ 199/Α/1999). 

3. Την αριθ. 303/5.5.2000 απόφαση των πρωθυπουργού 
και Υπουργού Ανάπτυξης «Ανάθεση αρμοδιοτήτων στους 
υφυπουργούς Ανάπτυξης Αλέξανδρο Καλαφάτη και Μα¬ 
ρία - Ελένη Αποστολάκη». 

4. Την ανάγκη προστασίας του καταναλωτή και λει¬ 
τουργίας του υγιούς ανταγωνισμού. 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

1. Επιτρέπεται η πώληση εμπορευμάτων με μειωμένες 
τιμές λόγω τέλους εποχής, «εκπτώσεις» από 3.7. έως 
31.8.2000, για ολόκληρη την Επικράτεια. 

2. Οι εκπτώσεις μπορούν να αφορούν το σύνολο των ει¬ 
δών εμπορίαςτης εμπορικής επιχείρησης που τις διενεργεί. 

3. Επιβάλλεται η αναγραφή διπλών τιμών σε όλα τα πω- 
λούμενα είδη ή η αναγραφή, σε πινακίδα, του ποσοστού 
της έκπτωσης, για σαφώς καθορισμένες κατηγορίες 
ομοίων προϊόντων. 

4. Αναρτάται στο κατάστημα έγγραφη αναγγελία ότι 
πραγματοποιεί τακτικές θερινές εκπτώσεις. 


5. Απαγορεύονται: 

α) οι προσφορές 20 μέρες πριν από την έναρξη και 20 
μέρες μετά την λήξη των εκπτώσεων 

β) οι πωλήσεις εμπορευμάτων που αγοράσθηκαν πριν 
ένα μήνα από την έναρξη των εκπτώσεων 

6. Απαγορεύεται η καθ’ οιονδήποτε τρόπο παραπλάνη- 
ση του καταναλωτικού κοινού με εκπτώσεις που δεν αντα- 
ποκρίνονται στην πραγματικότητα (αναγραφόμενη τιμή, 
προ των εκπτώσεων, υψηλότερη της πραγματικής, από¬ 
κρυψη αποθεμάτων και πώληση μικρής εκ τούτων ποσό¬ 
τητας κατά την διάρκεια των εκπτώσεων, πώληση ειδών β’ 
διαλογής ειδικά αγορασθέντων γι’ αυτό το σκοπό κ.λπ.). 

7. Συνιστώνται τριμελείς Επιτροπές στις Νομαρχιακές 
Αυτοδιοικήσεις της Χώρας, τις οποίες συγκροτεί με από¬ 
φαση του ο οικείος Νομάρχης, από τον Προϊστάμενο του 
τομέα εμπορίου σαν Πρόεδρο, ένα υπάλληλο της Νομαρ¬ 
χίας υποδεικνυόμενο από τον Νομάρχη και ένα υπάλληλο 
του τομέα εμπορίου που θα εκτελεί και χρέη εισηγητού 
των παραβάσεων ως και γραμματέα της Επιτροπής. 

Στις Ν.Α. που υφίστανται οργανικές μονάδες, επιπέδου 
Δ/νσης Εμπορίου και οι τρεις υπάλληλοι που συγκροτούν 
την Επιτροπή ορίζονται από την Δ/νση αυτή. 

8. Οι υπάλληλοι του τομέα εμπορίου των ΝΑ θα διενερ¬ 
γούν ελέγχους προ, κατά την διάρκεια και μετά τη λήξη 
των εκπτώσεων, προκειμένου να διαπιστώνουν την τήρη¬ 
ση της παρούσης 

9. Σε περίπτωση παράβασης των κειμένων διατάξεων οι 
ανωτέρω Επιτροπές επιβάλλουν πρόστιμο, μέχριτο 0,5% 
των ακαθαρίστων ετήσιων εσόδων του προηγούμενου 
έτους του παραβάτη μέσα σε ένα μήνα από την διαπίστω¬ 
ση της παράβασης. Σε υποτροπή το πρόστιμο που επι¬ 
βάλλεται μπορεί να φτάνει στο 3% των ακαθαρίστων ετή¬ 
σιων εσόδων. Για να επιβληθεί, κυρίως το ανώτατο προ- 
βλεπόμενο πρόστιμο, συνεκτιμώνται η σοβαρότητα των 
καθ’ υποτροπή παραβάσεων(π.χ. παραπλάνηση του κα¬ 
ταναλωτή) , το μέγεθος της επιχείρησης σε πανελλήνια 
κλίμακα, ο αριθμός των απασχολουμένων κ.λ.π. 

Τα εν λόγω συλλογικά Όργανα υποχρεούνται μέσα σ’ ένα 
μήνα να γνωστοποιούν στην Δ/νση Τιμών Παροχής Υπηρε¬ 
σιών του Υπουργείου Ανάπτυξης το επιβληθέν πρόστιμο. 

10. Το πρόστιμο εισπράττεται σύμφωνα με τις διατάξεις 
του ΚΕΔΕ. 

11. Καταργούνται οι Α-257/99 και Α4-58/2000 αποφά¬ 
σεις μας. 

12. Η απόφαση αυτή να δημοσιευθεί στην Εφημερίδα 
της Κυβερνήσεως, ισχύει δε μετά από διήμερο απάτη δη¬ 
μοσίευσή της στον οικονομικό τύπο. 

Η παρούσα να δημοσιευθεί στην Εφημερίδα της Κυ¬ 
βερνήσεως. 

Αθήνα, 25 Μάίου 2000 

Η ΥΦΥΠΟΥΡΓΟΣ 

ΜΙΛΕΝΑ ΑΠΟΣΤΟΛΑΚΗ 
-♦- 

Αριθ. Δ12/0/33154 ( 9 ) 

Επίσπευση από το Δημόσιο της διαπλάτυνσης των οδών 
Μουρίκη και Ιεράς Οδού στο Δήμο Ελευσίνας. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τα διατάγματα ρυμοτομίας: 22.3.1932 ΦΕΚ 89/ 

26.3.1932, 20.1-.1951 ΦΕΚ 32/27.1.1951, 28.4.1954 ΦΕΚ 
92/30.4.1954 και 15.1.1962 ΦΕΚ 111 Δ/4.9.1962. 

2. Τις διατάξεις του Ν.Δ/τος 17.7.1923 «περί σχεδίων 
των πόλεων, κωμών και συνοικισμών του Κράτους και οι¬ 
κοδομής αυτών» (ΦΕΚ 228/16.8.1923 τ.Α’). 

3. Τις διατάξεις του Ν. 653/1977 «περί υποχρεώσεως 
των παρόδιων ιδιοκτητών κ.λπ.» (ΦΕΚ 214/5.8.1977 τ.Α’), 
όπως τροποποιήθηκαν και ισχύουν σήμερα, με τους Ν. 
947/1979 ΦΕΚ 169/26.7.1979 τ.Α’ και 960/1970 ΦΕΚ 
194/25.8.79 τ.Α’. 

4. Τις διατάξειςτου άρθρου 25παρ. 4του Ν. 1418/1984 
«για τα δημόσια έργα και ρυθμίσεις συναφών θεμάτων». 

5. Τις διατάξειςτου Π.Δ/τος 69/8.2.88 ΦΕΚ 28/16.2.88 για 
τον Οργανισμό της Γενικής Γραμματείας Δημοσίων'Εργων. 

6. Τις διατάξεις του Ν.Δ. 632/70 όπως αντικαταστάθη- 
κε’μετις διατάξειςτου Ν.Δ. 1143/72 (ΦΕΚ64Α/72). 

7. Την κοινή απόφαση Δ16α/04/29.11.90 (ΦΕΚ 746/Β/ 
30.11.90), των Υπουργών Προεδρίας και Αναπλ. ΠΕΧΩΔΕ 
«Περί εξαιρέσεως Διοικητικών Πράξεων και εγγράφων 
από τον κανόνα των τριών υπογραφών» που κοινοποιήθη¬ 
κε με την εγκύκλιο 2. 

8. Τη Δ17α/03/99/Φ.2.2.1/29.10.96 απόφαση ανάθεσης 
αρμοδιοτήτων στον Υφυπουργό ΠΕΧΩΔΕ X. Βερελή, 
αποφασίζουμε: 

α. Την επίσπευση από το Δημόσιο της διαπλάτυνσης επί 
των οδών Μουρίκη και Ιεράς Οδού στο Δήμο Ελευσίνας. 

β. Το χαρακτηρισμό της προκείμενης πολεοδομικής 
εφαρμογής κατεπείγουσας ανάγκης. 

γ. Την κατάρτιση των στοιχείων προδικασίας που προ- 
βλέπονται από το άρθρο 5 του Ν. 653/1977, για να κινηθεί 
η δίκη καθορισμού των αποζημιώσεων για τις ιδιοκτησίες 
που ρυμοτομούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μάίου 2000 

Ο ΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 
-♦- 

Αριθ. Β1/96 (ΊΟ) 

Κατάργηση και σύσταση τομέων στο τμήμα Ηλεκτρολό¬ 
γων Μηχανικών και Μηχανικών Υπολογιστών του Εθνι¬ 
κού Μετσοβίου Πολυτεχνείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. α) Του άρθρου 6 παρ. 4 του Ν. 1268/82 όπως συ¬ 
μπληρώθηκε με το άρθρο 48 παρ. 1(ε)του Ν. 1404/83. 

β) Του άρθρου 29Ατου Ν. 1558/85 όπως αυτό προστέ¬ 
θηκε με το άρθρο 27 του Ν. 2081/92 (Α’ 154) και τροπο¬ 
ποιήθηκε με το άρθρο 1 παρ. 2(α) του Ν. 2469/97 (Α’ 38). 

2. Τη γνώμη της Γενικής Συνέλευσης του τμήματος Ηλε¬ 
κτρολόγων Μηχανικών και Μηχανικών Υπολογιστών του 
Εθνικού Μετσοβίου Πολυτεχνείου (συνεδριάσεις: 2.7.1999 
και 27.9.1999). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του Εθνικού Μετσοβίου Πολυτεχνείου, αποφασίζουμε: 

Α. Οι τομείς: ι) Ηλεκτροεπιστήμης, ιι) Ηλεκτρικής 
Ισχύος και ιιι) Πληροφορικής του τμήματος Ηλεκτρολό¬ 
γων Μηχανικών και Μηχανικών Υπολογιστών που προ- 


βλέπονται από την υπουργική απόφαση Β1/408/83 (Β’ 
184) καταργούνται. 

Β. Συνιστώνται στο αυτό ως άνω τμήμα οι ακόλουθοιτο- 
μείς 

1. Τομέας Ηλετρομαγνητικών Εφαρμογών, Ηλεκτροο- 
πτικής και Ηλεκτρονικών Υλικών, που συντονίζει τα γνω¬ 
στικά αντικείμενα: 

- Θεωρία και εφαρμογές ηλεκτρομαγνητικών πεδίων - 
διάδοση κυμάτων σε ασύρματα τηλεφωνικά συστήματα - 
πλάσμα και ηλεκτρονικές δέσμες - δομή, Ιδιότητες και 
εφαρμογές ηλεκτρονικών και ηλεκτροοπτικών υλικών - 
ηλεκτρομαγνητική διάδοση σε μη γραμμικά μέσα - μη 
γραμμική οπτική, βιοϊατρική οπτική και εφαρμοσμένη βιο¬ 
φυσική. 

2. Τομέας Συστημάτων Μετάδοσης Πληροφορίας και 
Τεχνολογίας Υλικών που συντονίζει τα γνωστικά αντικεί¬ 
μενα: 

ασύρματα συστήματα τηλεπικοινωνιών και μετάδοση 
πληροφορίας, ραντάρ, ραδιομετρία και τηλεματική, μι- 
κροκυματικές και οπτικές τηλεπικοινωνίες, κινητές ραδιο¬ 
επικοινωνίες, τεχνολογία υλικών, βιοϊατρική τεχνολογία. 

3. Τομέας Σημάτων, Ελέγχου και Ρομποτικής που συ¬ 
ντονίζει τα γνωστικά αντικείμενα: 

- Επεξεργασία σήματος, ανάλυση σχεδίαση συστημά¬ 
των και ηλεκτρικών δικτύων, συστήματα αυτόματου ελέγ¬ 
χου, ρομποτική, αυτοματισμός, μάθηση μηχανής, υπολο¬ 
γιστική όραση και τεχνολογία φωνής. 

4. Τομέας Τεχνολογίας Πληροφορικής και Υπολογι¬ 
στών, που συντονίζει τα γνωστικά αντικείμενα: 

- Θεωρία υπολογισμού, υλικό, λογισμικό, υπολογιστικά 
συστήματα, πληροφοριακά συστήματα, συστήματα δια¬ 
σύνδεσης ανθρώπου υπολογιστή. 

5. Τομέας Επικοινωνιών, Ηλεκτρονικής και Συστημάτων 
Πληροφορικής, που συντονίζει τα γνωστικά αντικείμενα: 

- Τηλεπικοινωνιακά συστήματα και υπηρεσίες, θεωρία 
πληροφορίας, δίκτυα επικοινωνιών και υπολογιστών, ηλε¬ 
κτρονική, μικροσυστήματα, κατανεμημένα συστήματα 
πληροφορικής, κινητές και προσωπικές επικοινωνίες, ερ¬ 
γαλεία και περιεχόμενο πολυμέσων. 

6. Τομέας Ηλεκτρικής Ισχύος, που συντονίζει τα γνω¬ 
στικά αντικείμενα: 

- Ηλεκτρικές μηχανές, συστήματα ηλεκτρικής ενέργει¬ 
ας, υψηλές τάσεις-φωτοτεχνία, ανάλυση και διαχείριση 
βιομηχανικών ηλεκτρικών δικτύων, οικονομική ανάλυση 
ενεργειακών και περιβαλλοντικών συστημάτων. 

7. Τομέας Ηλεκτρικών Βιομηχανικών Διατάξεων και Συστή¬ 
ματα Αποφάσεων που συντονίζει τα γνωστικά αντικείμενα: 

- Συστήματα ηλεκτρικών μετρήσεων, βιομηχανικές και 
κτιριακές ηλεκτρολογικές εγκαταστάσεις, ηλεκτρονικά 
ισχύος - βιομηχανικά ηλεκτρονικά, έλεγχος ηλεκτρικών 
μηχανών και συστήματα προώθησης, συστήματα διοίκη¬ 
σης και αποφάσεων, συστήματα υποστήριξης ενεργεια¬ 
κής και περιβαλλοντικής πολιτικής. 

Γ. ΟΙ ανάλογοι αγγλικοί όροι των νέων τομέων είναι: 

1. ΕΙθοίΓΟΓηαρπθΙίοε, ΕΙθοίΓοορίίοε από ΕΙθοΙγοπιο ΜβΙθ- 
παίε. 

2. ΙπίοΓπΐΗΐίοπ ΤΓ33πιίΙίοη δγείθίτιε 3πά ΜβΙθνβΙ ΤθοΙίποΙ- 
°9Υ· 

3. δίρηβΙε, ΘοπΙγοΙ 3πά Βοόοίίοε. 

4. ΘοιπρυίθΓ δοϊθποθ. 

5. ΘοπίΓηυπίδΒΐίοπ, ΕΙθοΙγοπιο 3ηά ΙπΙογοιβΙιοπ ΕηρίηθθΓ- 
ίηρ. 

6. ΕΙθοΙπο ΡοννθΓ. 

7. ΙηάυεΙπβΙ ΕΙθοΙπο ϋθνίοθβ 3ηά ϋθοίείοη 3γ5ΐθΓΠ5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Μαΐου 2000 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 12466 οικ. (11) 

Στολή προσωπικού εξωτερικής φρούρησης των κατα¬ 
στημάτων κράτησης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις των άρθρων: α) 48 του Ν. 2721/99 (ΦΕΚ 
112 Α’) «τροποποίηση και αντικατάσταση διατάξεων των 
νόμων 1756/88 (ΦΕΚ 35 Α’) 1729/1987 (ΦΕΚ 144 Α') του 
ποινικού κώδικα, του κώδικα ποινικής Δικονομίας, του κώ¬ 
δικα πολιτικής Δικονομίας και άλλες διατάξεις, β) 119 του 
Ν. 1851/89 όπως αντικαταστάθηκε από τη διάταξη του 
άρθρου 27 παρ. 1 του Ν. 1968/1991 (ΦΕΚΑ’ 150/91), γ) 
29Ατου Ν. 1558/1985 «Κυβέρνηση και Κυβερνητικά Όρ¬ 
γανα» (Α’ 137), το οποίο προστέθηκε με το άρθρο 27 του 
Ν. 2081/1992 (Α’ 154) και τροποποιήθηκε με το άρθρο 1 
παρ. 2 εδάφ. ατού Ν. 2469/1997 (Α’ 38), δ) 22 παρ. 3 του 
Ν. 2362/95 (Α’ 247), ε) 18του Π.Δ/τος 265/99 (ΦΕΚ216 Α’) 
«οργάνωση Υπηρεσίας εξωτερικής φρούρησης Καταστη¬ 
μάτων Κράτησης και νοσηλευομένων στα θεραπευτήρια 
καταδίκων και υποδίκων». 

2. Την υπ’ αριθ. 1039386/441/Α 0006/21.4.2000 απόφα¬ 
ση του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β’ 571). 

3. Την απόφαση του Υπουργού Δικαιοσύνης, αριθ. 
9235/92/(ΦΕΚ 196 Β') «Στολή προσωπικού Καταστημάτων 
Κράτησης, Σωφρονιστικών και Θεραπευτικών Καταστη¬ 
μάτων και Κ.Α.Υ.Φ.». 

4. Το γεγονός ότι από τις διατάξεις της παρούσας από¬ 

φασης θα προκληθεί δαπάνη σε βάρος του κρατικού προ¬ 
ϋπολογισμού ύψους 169.000.000, 7.800.000, 

115.700.000, 7.800.000, 7.800.000 και 169.000.000 δρχ. 
περίπου αντίστοιχα για τα έτη 2000, 2001, 2002, 2003, 
2004 και 2005. Οι ανωτέρω δαπάνες θα αντιμετωπισθούν 
κατά μεν το έτος 2000 από τις πιστώσεις του προϋπολο¬ 
γισμού του Υπουργείου Δικαιοσύνης (Ε.Φ17/110 ΚΑΕ 
5184) κατά δε τα επόμενα οικονομικά έτη 2001-2005 από 
τις πιστώσεις που θα εγγράφονται προς τούτο στον ανω¬ 
τέρω προϋπολογισμό, αποφασίζουμε: 

Ορίζουμε τον τύπο της στολής του προσωπικού εξωτε¬ 
ρικής φρούρησης των καταστημάτων κράτησης, ως κα¬ 
τωτέρω: 

Άρθρο 1 

Στολή Προσωπικού Εξωτερικής Φρούρησης 
Καταστημάτων Κράτησης 

Η στολή, ανδρών και γυναικών υπαλλήλων, είναι χρώ¬ 
ματος «ΜΠΛΕ ΝΟΥΑΡ» και αποτελείται από: 

Το χιτώνιο, που είναι τύπου υποδύτη. Κατά τη θερινή πε¬ 
ρίοδο οι χειρίδες αναδιπλούνται μέχρι το μέσο του βρα¬ 
χίονα των χειρών. 

Το παντελόνι. 

Το πουλόβερ, που είναι εσωτερικό κλειστού τύπου 


(ζιβάγκο), και τη φανέλα, τα οποία φέρονται προαιρε¬ 
τικά, ανάλογα με τις επικρατούσες καιρικές συνθή¬ 
κες. 

Τον επενδύτη (τζάκετ), ο οποίος φέρεται προαιρετικά 
κατά τη χειμερινή περίοδο. 

Το κάλυμμα της κεφαλής (τζόκεϋ), που φέρει εθνόσημο 
στο μπροστινό μέρος. 

Τη ζώνη, που είναι δερμάτινη, πλήρους εξάρτησης και 
χρώματος μαύρου. 

Τα υποδήματα (άρβυλα), χρώματος μαύρου. 

Τις κάλτσες, που είναι μακριές μάλλινες και βαμβακε¬ 
ρές, χρώματος μαύρου. 

Τα γάντια, που είναι δερμάτινα με εσωτερική επένδυση, 
χρώματος μαύρου, και φέρονται προαιρετικά κατά τη χει¬ 
μερινή περίοδο. 

Άρθρο 2 

Εφόδια ιματισμού και υπόδησης 

1. Στο προσωπικό εξωτερικής φρούρησης χορηγούνται 
τα ακόλουθα είδη τα οποία αποτελούν υλικό των Υπηρε¬ 
σιών και χρεώνονται στα απολογιστικά βιβλία υλικού: 

α. Δύο (2) ραμμένες στολές (τζόκεϋ, χιτώνιο, περισκελί- 
δα), ανά2,5έτη. 

β. Δύο (2) πουλόβερ τύπου ζιβάγκο, ανά 2,5 έτη. 

γ. Τρεις (3) φανέλες, ανά 2,5 έτη. 

δ. Ένας (1) επενδυτής (τζάκετ), ανά 5 έτη. 

ε. Ένας (1) ζωστήρας δερμάτινος πλήρους εξάρτησης, 
ανά 5 έτη. 

στ. Δύο (2) ζεύγη άρβυλα, ανά 2,5 έτη. 

ζ. Έξι (6) ζεύγη μακριές κάλτσες (τρία μάλλινα και τρία 
βαμβακερά), ανά έτος. 

η. Ένα (1) ζεύγος γάντια, ανά 5 έτη. 

2. Η διάρκεια χρήσης των εφοδίων της προηγουμένης 
παραγράφου είναι αντίστοιχη του χρόνου χορήγησης 
τους. Η διάρκεια αυτή θεωρείται ενδεικτική και δε δε¬ 
σμεύει την Υπηρεσία. Η αντικατάσταση των εφοδίων αυ¬ 
τών γίνεται, και πριν από τη λήξη της διάρκειας χρήσης 
τους, σε περίπτωση φυσιολογικής φθοράς που βεβαιώ¬ 
νεται από τριμελή επιτροπή της οικείας Υπηρεσίας, της 
οποίας πρόεδρος είναι ο Διευθυντής του οικείου Κατα¬ 
στήματος Κράτησης ή ο νόμιμος αναπληρωτήςτου. Προ- 
κειμένου περί υπαιτίου φθοράς, καταστροφής ή απώλει¬ 
ας ο ανεφοδιασμός γίνεται αφού καταβληθεί η αξία του 
είδους από τον υπαίτιο. 

3. Προσωπικό, που για οποιοδήποτε λόγο απαλλαγεί 
από τα καθήκοντα του ή αποχωρήσει από την υπηρεσία 
(πλην θανάτου), υποχρεούται να επιστρέφει στην Υπη¬ 
ρεσία τα εφόδια της παραγράφου 1 του παρόντος άρ¬ 
θρου που χρεώθηκαν, άλλως εφαρμόζονται αναλόγως 
οι ισχύουσες διατάξεις περί καταλογισμού δημοσίων 
ειδών. Όλα τα εφόδια που επιστρέφονται επιθεωρού¬ 
νται από τριμελή επιτροπή με πρόεδρο τον Προϊστάμε¬ 
νο του Τμήματος Εξωτερικής Φρούρησης, η οποία με 
πρακτικό της αποφαίνεται περί της καταλληλότητας 
αυτών για άμεση χρήση ή αν χρήζουν επισκευής ή επι¬ 
διόρθωσης, για περαιτέρω χρήση. Σε περίπτωση που η 
χρήση τους είναι ανέφικτη εκποιούνται ή καταστρέφο- 
νται, ως άχρηστο υλικό, σύμφωνα με ισχύουσες διατά¬ 
ξεις. 

4. Τα έξοδα καθαρισμού, επισκευής ή επιδιόρθωσης 
των επιστρεφομένων ειδών, που πρόκειται να χορηγη¬ 
θούν και χρησιμοποιηθούν εκ νέου από άλλο προσωπικό 
βαρύνουν το δημόσιο. 

Άρθρο 3 

Η στολή θα ράβεται σύμφωνα μετοντύποτης στολήςτων ει¬ 
δικών φρουρών της Ελληνικής Αστυνομίας, διαφοροποίηση 
της επέρχεται με τα διακριτικά επί της στολής, τα οποία είναι 
αυτά που φέρει το προσωπικό του κλάδου φύλαξης (φύλακες 
- υπ/κες - αρχιφύλακες) και τα οποία αναφέρονται στο άρθρο 3 
της απόφασης μας, αριθ. 9235/30.1.92 (Β5 196), με τη διαφο¬ 
ρά ότι στο σχέδιο Νο 10 αυτής αντί για «ΣΩΦΡΟΝΙΣΤΙΚΗ ΥΠΗ¬ 
ΡΕΣΙΑ» θα αναγράφεται «ΕΞΩΤΕΡΙΚΗ ΦΡΟΥΡΑ ΦΥΛΑΚΩΝ». 


Άρθρο 4 

Κατά τα λοιπά ισχύει η απόφαση του Υπουργού Δικαιο¬ 
σύνης, αριθ. 9235/30.1.92 (Β' 196). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Μάΐου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΔΙΚΑΙΟΣΥΝΗΣ 

Γ. ΔΡΥΣ Μ. ΣΤΑΘΟΠΟΥΛΟΣ 

